Diari Oficial de la Generalitat Valenciana


Sumari del DOGV 5821, del 05-08-2008 (2008/9760)

DECRET 117/2008, d'1 d'agost, del Consell, pel qual s'autoritza la modificació de centres universitaris en la Universitat d'Alacant.
------------------------------------------------------------------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/9760


Data del document
:   01-08-2008

Organisme emissor
:   Conselleria d'Educació

Tipus de document
:   Decret

Descriptors 

:   * Universitat d'Alacant
    * universitat
    * ensenyament superior

DECRET 117/2008, d'1 d'agost, del Consell, pel qual s'autoritza la modificació de centres universitaris en la Universitat d'Alacant. [2008/9760]  
La Universitat d'Alacant ha sol·licitat autorització per a procedir a la modificació i supressió de centres universitaris, en compliment del mandat estatutari contingut en la disposició transitòria sexta de l'Estatut de la Universitat d'Alacant, aprovat pel Decret 73/2004, de 7 de maig, del Consell, que establix que, en el termini màxim d'un any des de l'entrada en vigor de l'Estatut, el Consell de Govern de la Universitat proposarà al Claustre Universitari els criteris mínims i generals per a la reorganització de l'actual estructura de facultats i escoles.  
Es tracta, per tant, d'un procediment de caràcter singular i excepcional en si mateix, ja que ve imposat estatutàriament i és de compliment obligatori, justificat, a més, per l'específica situació de canvi en què està immersa la universitat, amb la substitució dels actuals títols de primer i segon cicle pels futurs títols de Grau i la incorporació dels títols oficials de Màster i Doctorat, així com l'adscripció necessària dels futurs títols de Grau a alguna de les branques de coneixement que figuren en l'article 12 del Reial Decret 1393/2007, de 29 d'octubre, pel qual s'establix l'ordenació dels ensenyances universitaris oficials.  
S'adjunta a l'expedient la documentació justificativa que exigix l'article 7 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
El Consell Valencià d'Universitats i de Formació Superior va ser informat sobre les propostes relatives a la transformació i supressió de centres de la Universitat d'Alacant en sessió de 2 de juliol de 2008, i consta en l'expedient l'informe favorable de l'Agència Valenciana d'Avaluació i Prospectiva.  
Per tot això, de conformitat amb l'article 8 de la Llei Orgànica 6/2001, de 21 de desembre, d'Universitats modificada per la Llei Orgànica 4/2007, de 12 d'abril, a proposta del conseller d'Educació i amb la deliberació prèvia del Consell, en la reunió del dia 1 d'agost de 2008,  
DECRETE  
Article 1. Autorització de modificació i supressió de centres universitaris  
S'autoritza la modificació i supressió de centres universitaris en la Universitat d'Alacant, en els termes següents:  
1. Modificar la Facultat de Ciències Econòmiques i Empresarials, amb la incorporació dels centres següents, que queden suprimits: Escola Universitària de Ciències Empresarials "Germà Bernàcer" i Escola Universitària de Treball Social.  
2. Modificar la Facultat de Dret, amb la incorporació de l'Escola Universitària de Relacions Laborals, que se suprimix com a centre.  
3. Modificar la Facultat de Ciències, amb la incorporació de l'Escola Universitària d'Òptica i Optometria, que queda suprimida com a centre.  
Article 2. Autorització d'ensenyances  
S'autoritza la Facultat de Ciències Econòmiques i Empresarials, la Facultat de Dret i la Facultat de Ciències perquè organitze i impartisca els títols oficials que s'impartien en els centres que s'integren en estes.  
disposició final  
Única. Entrada en vigor  
El present decret entrarà en vigor el dia en què es publique en el Diari Oficial de la Comunitat Valenciana.  
Valencia, 1 d'agost de 2008  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN